CELEX: 62012FN0142
Language: mt
Date: 2012-11-16 00:00:00
Title: Kawża F-142/12: Rikors ippreżentat fis- 16 ta’ Novembru 2012 — ZZ vs Il-Kummissjoni

26.1.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 26/77
            
         Rikors ippreżentat fis-16 ta’ Novembru 2012 — ZZ vs Il-Kummissjoni
   (Kawża F-142/12)
   2013/C 26/161
   Lingwa tal-kawża: il-Franċiż
   
      Partijiet
   
   
      Rikorrent: ZZ (rappreżentanti: B. Cambier u A. Paternostre, avukati)
   
      Konvenuta: Il-Kummissjoni Ewropea
   
      Suġġett
   
   Annullament tad-deċiżjoni tal-Kummissjoni dwar it-talba għal rikonoxximent ta’ marda kkaġunata mix-xogħol, li r-rikorrent kien ressaq skont l-Artikolu 73 tar-Regolamenti tal-Persunal, li rrikonoxxitlu rata ta’ invalidità permanenti parzjali ta’ 20 % u li tiffissa d-data ta’ konsolidazzjoni fil-25 ta’ Frar 2010 u l-kumpens għad-dannu morali u materjali tiegħu.
   
      Talbiet tar-rikorrent
   
   
               —
            
            
               jiddikjara lill-Kummissjoni responsabbli bil-ksur tat-terminu raġonevoli u tan-nuqqasijiet differenti li hija u l-korpi tagħha wettqu matul l-istruttorja tat-talba għal rikonoxximent ta’ marda kkaġunata mix-xogħol imressqa mir-rikorrent abbażi tal-Artikolu 73 tar-Regolamenti tal-Persunal, u billi jagħmel hekk;
            
         
               —
            
            
               jannulla d-deċiżjonijiet tal-Awtorità tal-Ħatra tal-11 ta’ Jannar u tas-7 ta’ Awwissu 2012;
            
         
               —
            
            
               jikkundanna lill-Kummissjoni tħallas lir-rikorrent u lill-familja tiegħu ammont ta’ EUR 100 000 iddestinat sabiex jikkumpensa d-dannu morali speċifikament ikkawżat lir-rikorrent indipendentement mill-marda tiegħu;
            
         
               —
            
            
               jiddikjara lill-Kummissjoni responsabbli min-nuqqasijiet differenti, ikkawżati minnha stess u mill-korpi tagħha, li kkontribwixxew għal-bidu, tkomplija u l-aggravament tas-sitwazzjoni ta’ saħħa tar-rikorrent u li jikkundannaha, bħala konsegwenza, għall-ħlas lir-rikorrent tas-somma ta’ EUR 1 798 650 sabiex tikkumpensa d-dannu materjali tiegħu u ta’ EUR 145 850 f’dak li jikkonċerna d-dannu morali u l-ispejjeż diversi tiegħu; Dan l-ammont globali jista’ jitnaqqas bi EUR 268 679,44 li diġà tħallas lir-rikorrent skont l-Artikolu 73 tar-Regolamenti tal-Persunal;
            
         
               —
            
            
               jikkundanna lill-Kummissjoni tħallas interessi bir-rata ta’ 12 % fuq is-somom kollha msemmija iktar ’il fuq, u dan mix-xahar ta’ Novembru 2004, data li fiha t-talba tar-rikorrent abbażi tal-Artikolu 73 tar-Regolamenti tal-Persunal setgħet tiġi deċiża;
            
         
               —
            
            
               tikkundanna lill-Kummissjoni għall-ispejjeż.